Source: https://www.podnikajte.sk/dan-z-prijmov/uprava-vysledkok-hospodarenia-2018
Timestamp: 2019-07-16 12:07:23+00:00

Document:
Úprava výsledku hospodárenia na základ dane za rok 2018 | Podnikajte.sk
Odvody SZČO (živnostníkov) do Sociálnej a zdravotnej poisťovne od 1.1.2020
Živnosť popri dôchodku
Rekreačné poukazy – tabuľka pre účtovníka
Dane a odvody pri zamestnaní dôchodcu
Predčasný starobný dôchodca a práca
Stravné - tabuľka
Invalidný dôchodca a odvody
Kedy a v akej výške zrážať exekúciu
Stravné od 1.7.2019 sa zvyšuje
Výsledok hospodárenia za rok 2018
Výsledok hospodárenia v podvojnom účtovníctve je rozdiel medzi výnosmi a nákladmi.
Výsledok hospodárenia pred zdanením zistí právnická osoba, ktorá účtuje v sústave podvojného účtovníctva ako rozdiel medzi účtovou triedou 6, t. j. medzi výnosmi a účtovou triedou 5, t. j. nákladmi. Ak výnosy budú vyššie ako náklady, výsledkom hospodárenia danej účtovnej jednotky je zisk a naopak, ak budú výnosy nižšie ako náklady, tak výsledkom hospodárenia je strata.
Dôvod, kvôli ktorému musí účtovná jednotka upraviť výsledok hospodárenia na základ dane je ten, že daň z príjmov za rok 2018 sa vypočíta z vyčísleného základu dane.
Podľa § 17 ods. 2 zákona č. 595/2003 Z.z. o dani z príjmov v znení neskorších predpisov (ďalej len „zákon o dani z príjmov“) účtovná jednotka upraví výsledok hospodárenia pri zisťovaní základu dane nasledovne:
zvýši o sumy, ktoré nemožno podľa zákona o dani z príjmov zahrnúť do daňových výdavkov alebo ktoré boli do daňových výdavkov zahrnuté v nesprávnej výške (tzv. pripočítateľné položky),
upraví o sumy, ktoré nie sú súčasťou výsledku hospodárenia, ale podľa zákona o dani z príjmov sú zahrnované do základu dane (tzv. pripočítateľné položky),
upraví o sumy, ktoré sú súčasťou výsledku hospodárenia, ale podľa zákona o dani z príjmov sa nezahrnú do základu dane (tzv. odpočítateľné položky).
To, že výsledok hospodárenia sa musí upraviť na základ dane, je podmienené dôvodmi, ako je napríklad to, že niektoré náklady môžu byť daňovým výdavkom až po ich zaplatení, alebo výška niektorých nákladov, ktoré je možné uplatniť ako daňový výdavok je limitovaná a pod.
Pripočítateľné položky môžu dostať spoločnosť so stratou k základu dane a k povinnosti platiť daň z príjmov.
Ak je výsledkom hospodárenia danej účtovnej jednotky zisk alebo strata, nemusí to ešte znamenať, že výsledkom úpravy výsledku hospodárenia bude základ dane alebo daňová strata (z výsledku hospodárenia zisk sa môžeme úpravou základu dane dostať aj na stratu a pod.). Napr. účtovná jednotka má výsledok hospodárenia za rok 2018 stratu, avšak úpravou na základ dane zistí, že suma pripočítateľných položiek je tak vysoká, že výsledkom bude nakoniec základ dane a tým pádom bude povinná uhradiť aj daň z príjmov za rok 2018 (prípadne znížiť o daňovú stratu, daňovú licenciu), čím sa môže dostať do ešte väčšej účtovnej straty.
Základ dane právnickej osoby za rok 2018 zistíme nasledovnou transformáciou výsledku hospodárenia pred zdanením:
Označenie položky
Riadok v daňovom priznaní k dani z príjmov právnickej osoby za rok 2018
Výsledok hospodárenia pred zdanením Výsledok hospodárenia pred zdanením	riadok 100
pripočítateľné položky riadok 110 až 180 (súčet na riadku 200)
odpočítateľné položky riadok 210 až 290 (súčet na riadku 300)
položky upravujúce základ dane riadok 302 až 308
úhrn vyňatých príjmov (základov dane) podliehajúcich zdaneniu v zahraničí a daňových strát riadok 330
odpočet daňovej straty a výdavkov (nákladov) na výskum a vývoj riadok 410 a riadok 501
znížený základ dane, z ktorého sa počíta daň z príjmov znížený základ dane, z ktorého sa počíta daň z príjmov	riadok 510
Poznámka: po výpočte dane z príjmov (riadok 510 x riadok 550 sadzba dane) na riadku 600 nasleduje ešte úprava tejto vypočítanej dane z príjmov o preddavky na daň a daňovú licenciu
Informácie o tom, ako správne vyplniť daňové priznanie k dani z príjmov právnickej osoby a na ktoré riadky si dať pozor, si môžete prečítať v článku Ako vyplniť daňové priznanie právnickej osoby za rok 2018.
Pripočítateľné položky k výsledku hospodárenia za rok 2018
Medzi časté pripočítateľné položky k výsledku hospodárenia zaraďujeme:
spotrebu pohonných látok nad limit,
výdavky na reprezentáciu a reklamné predmety (okrem reklamných predmetov do limitu – do 17 eur za kus),
manká a škody presahujúce prijaté náhrady,
tvorbu nezákonných rezerv (napr. tvorba rezervy na vypracovanie daňového priznania, na audit, rezerva na nevyfakturované dodávky a služby a pod.),
tvorbu opravných položiek (napr. tvorba opravnej položky k nedokončenej investícii, k zásobám a pod.),
náklady podľa § 17 ods. 19, ktoré sú daňovými výdavkami až po zaplatení (napr. nájomné, výdavky na poradenské právne služby a pod.),
rozdiel, o ktorý suma účtovných odpisov hmotného majetku prevyšuje sumu daňových odpisov,
rozdiel sumy daňovej zostatkovej ceny presahujúcej príjem z predaja dlhodobého hmotného majetku (len u vybraných druhov majetku),
zmluvné a zákonné pokuty, úroky z omeškania,
provízie (odplaty) za vymáhanie pohľadávky presahujúce 50 % vymoženej pohľadávky (§ 19 ods. 3 písm. p)),
stratu z predaja obchodného podielu,
stratu z predaja z cenných papierov (neplatí pre obchodníkov s cennými papiermi),
obstarávaciu cena zásob vyradeného tovaru nezahrnovaná do daňových výdavkov (§ 21 ods. 2 písm. n).
Pripočítateľné položky – príklady z praxe
Firma ABCX, s.r.o. mala v roku 2018 tieto pripočítateľné položky:
účet 513.991: občerstvenie obchodným partnerom,
účet 501.991: spotreba pohonných látok nad limit,
účet 543.001: poskytnutie finančných darov na charitatívne účely,
účet 518.918: rezerva na audit za rok 2018,
účet 518.001: nájomné za 12/2018 uhradené 5.1.2019,
sumu odpisov 1 500 eur (daňové odpisy hmotného majetku: 20 000 eur, účtovné odpisy hmotného majetku 21 500 eur).
Odpočítateľné položky k výsledku hospodárenia za rok 2018
Medzi časté odpočítateľné položky k výsledku hospodárenia zaraďujeme:
rozdiel, o ktorý suma daňových odpisov hmotného majetku prevyšuje sumu účtovných odpisov uplatnených v účtovníctve,
rozdiel, o ktorý daňová zostatková cena majetku prevyšuje účtovnú zostatkovú cenu pri vyradení majetku,
zrušenie rezervy, ktorej tvorba nebola uznaná ako daňový náklad,
príjmy, ktoré nie sú predmetom dane podľa § 12 ods. 7 zákona, ak sú súčasťou riadku 100 (napr. príjmy získané darom, dedičstvom, podiely na zisku),
príjmy nezahrňované do základu podľa § 17 ods. 3 písm. a) (príjem zdanený zrážkovou daňou, kde zrážka nie je považovaná za preddavok na daň – napr. úroky z účtu v banke),
príjmy oslobodené od dane podľa § 13 zákona, ak sú súčasťou sumy na riadku 100 (napr. úroky z preplatku na dani zapríčineného správcom dane, príjmy z predaja majetku a odpisu záväzkov v konkurze a pod.),
príjmy oslobodené od dane podľa § 13a a § 13b zákona, ak sú súčasťou sumy na riadku 10 (t.j. superodpočet nákladov na výskum a vývoj).
Odpočítateľné položky – príklady z praxe
Firma ABCX, s.r.o. mala v roku 2018 tieto odpočítateľné položky:
323.917: zrušenie rezervy na audit z roku 2017,
suma 300 eur vyradenej počítačovej zostavy (daňová zostatková cena: 1 200 eur, účtovná zostatková cena: 900 eur).
Položky upravujúce základ dane / daňovú stratu za rok 2018
Ako sme už uviedli v tabuľke, transformácie výsledku hospodárenia pred zdanením na základ dane, výsledok hospodárenia upravíme o pripočítateľné a odpočítateľné položky a následne upravíme základ dane, resp. daňovú stratu aj o tieto položky, napr.:
sumy podľa § 17 ods. 34 a 35 zákona o dani z príjmov, t.j. odpisy a nájomné tzv. luxusných automobilov so vstupnou cenou viac ako 48 000 eur,
suma výdavkov za alkoholické nápoje podľa § 21 ods. 1 písm. h) 3. bodu, ktoré sú zahrnuté v sume na riadku 100 ako reklamný predmet, ak táto suma prevyšuje 5 % zo základu dane uvedeného na riadku 301,
Analytické vedenie účtov v účtovom rozvrhu pre úpravu výsledku hospodárenia na základ dane za rok 2018
Účtovná jednotka je povinná tvoriť analytické účty v členení potrebnom na zistenie a vyčíslenie základu dane jednotlivých daní (aj dane z príjmov), a preto je vhodné, ak účtovná jednotka už v priebehu zdaňovacieho obdobia tvorí nové analytické účty v účtovom rozvrhu alebo účtuje už na účtoch v účtovom rozvrhu, ktoré potom pri zostavovaní daňového priznania k dani z príjmov pomôžu danej účtovnej jednotke upraviť výsledok hospodárenia na základ dane.
Napríklad na účet 501 – Spotreba materiálu účtovná jednotka účtuje spotrebu pohonných látok do limitu, a to na účet 501.201. Spotrebu materiálu, teda pohonných látok nad limit účtuje účtovná jednotka však na účet 501.299.
Daň z príjmov PO Daňové priznanie k DPPO Daňové priznanie za rok 2018
Živnosť popri dôchodku Ako vymyslieť názov domény pre firmu

References: § 17
 § 17
 § 12
 § 17
 § 13
 § 13
 § 13
 § 17
 § 21